**СТАЗА 1: *„ПОЧЕТНА“* - ОД УЛАЗА ДО НИСКОГ КАНАЛА**

**Дужина стазе:** укупно 120 метара (до крајње дестинације 60 метара).

**Тежина стазе:** Лака.

**Опрема:** шлемови, расвета, чизме до колена.

**Број посетилаца:** Минимум троје, максимум осморо. Један, односно два водича.

Прва Стаза која се налази на самом почетку пећине Провалије, то је заправо канал који од самог улаза вијуга и спушта се до ниског дела пећине где се и завршава Стаза 1. За ову стазу је потребна опрема која се сестоји од шлемова, кратких чизама и расвете. Ова стаза била би погодна и за децу од 10 до 15 година старости, којима иначе није дозвољен улаз и пролазак осталим стазама, као и одраслим старијим особама. Стаза је лака, практично је увод у пећинарење. Циљ организовања ове стазе је побуђивање радозналости и жеље код деце, за освајањем нових простора и буђење жеље за истраживањем пећине.

Обилазак Стазе 1 састоји се од:

• формирањe групе са кратким уводом

• опремање и упознавање са детаљима обиласка

• долазак од визиторског центра до пећине

• улазак и одлазак до крајње дестинације, обилазак

• задржавање на карактеристичним местима

• повратак и излазак из пећине

• укупно време оквирно **60 минута**

****

**СТАЗА 2: *„*ЦАРИЧИН ГРАД“- ОД УЛАЗА ДО ЛОКАЛИТЕТА „ЦАРИЧИН ГРАД“**

**Дужина стазе**: укупно 2000 метара (до крајње дестинације је 1000 метара).

**Тежина стазе:** Средње тешка.

**Опрема**: Комплетна - шелм, расвета, чизме, неопрен подкомбинезон, неопрен чарапе и спелеолошки комбинезон. При чему се неопрен поткомбинезон и слеолошки комбинезон могу заменити поткомбинезоном од полара и комбинезон чизмама.

**Број посетилаца**: Минимум четри, максимум осморо. Два водича.

За обилазак Стазе 2 неопходно је комплетно опремање посетилаца. Стаза је намењена физички „спремнијој“ популацији посетилаца, старости изнад 16 година. Деца до 18. године старости, могу да пођу у обилазак, уз писано одобрење родитеља, у складу са законским одредбама које уређују ову област. Стаза је средње тешка, прави почетак и увод у дивље пећинарење.

Обилазак стазе и временско трајање појединих фаза састоји се од:

• формирањe групе са кратким уводом

• опремања и упознавања туриста са детаљима обиласка

• доласка од визиторског центра до пећине

• уласка и одлазак до крајње дестинације уз задржавање на карактеристичним местима

• повратка и изласка из пећине

• **укупно време трајања обиласка оквирно 200 минута**



**СТАЗА 3: *„ИЗВОР“* - ОД УЛАЗА ДО „ИЗВОРА“**

**Дужина стазе:** Укупно 3400 метара (до крајње дестинације је 1700 метара).

**Тежина стазе:** Средње тешка.

**Опрема:** Комплетна - шелм, расвета, чизме, неопрен подкомбинезон, неопрен чарапе и спелеолошки комбинезон. При чему се неопрен поткомбинезон и слеолошки комбинезон могу заменити поткомбинезоном од полара и комбинезон чизмама

**Број посетилаца:** Минимум четири, максимум осморо. Два водича.

Стаза 3 је захтевнија стаза за коју је потребна добра физичка спремност посетилаца. Неопходно је комплетно опремање како би је савладали. Стаза 3 „Извор“, намењена је популацији посетилаца, старости изнад 16 година. За децу мађу од 18. године за пролазак овом стазом могуће је уз присуство родитеља или писано одобрење и сагласност родитеља, у складу са законским одредбама које уређују ову и сличне области. Стаза је средње тешка, дивље пећинарење у правом смислу.

Обилазак стазе и временско трајање појединих фаза састоји се од:

• формирањe групе са кратким уводом

• опремања и упознавања туриста са детаљима обиласка

• доласка од визиторског центра до пећине

• уласка и одлазак до крајње дестинације уз задржавање на карактеристичним местима

• пауза, повратак и излазак из пећине

• **укупно време трајања обиласка оквирно 260 минута**

 ****

**СТАЗА 4: *„КРУЖНИ КАНАЛ“*: ЕКСКЛУЗИВНА - ОД УЛАЗА ДО КРУЖНОГ КАНАЛА, СА ОБИЛАСКОМ КРУЖНОГ КАНАЛА**

**Дужина стазе:** Укупно 4400 метара (до крајње дестинације је 2200 метара).

**Тежина стазе:** Тешка

**Опрема:** Комплетна - шлем, расвета, чизме, неопрен подкомбинезон, неопрен чарапе и спелеолошки комбинезон. При чему се неопрен поткомбинезон и слеолошки комбинезон могу заменити поткомбинезоном од полара и комбинезон чизмама

**Број посетилаца:** Максимум шесторо. Два водича.

Стаза 4 је захтевна стаза за коју је потребна добра физичка способност туриста. Кретање Кружним каналом је допуштено у пратњи два водича, строго контролисаном стазом. Неопходно је комплетно опремање посетилаца. Стаза је намењена физички „спремнијој“ популацији посетилаца, старости изнад 18 година. Стаза је тешка, првенствено због своје дужине, дивље пећинарење у правом смислу.

Обилазак стазе и временско трајање појединих фаза састоји се од:

• формирањe групе са кратким уводом

• опремања и упознавања туриста са детаљима обиласка

• доласка од визиторског центра до пећине

• уласка и одлазак до крајње дестинације уз задржавање на карактеристичним местима

• пауза, повратак и излазак из пећине

• **укупно време** трајања обиласка оквирно 320 минута

 